Antanas Viskantas

Antanas Viskantas  (1877 m. (1875 m. ?) gruodžio 12 d. Žemaitijoje – 1940 m. gruodžio 12 d. Vilniuje) – Lietuvos katalikų kunigas, religotyrininkas ir visuomenės veikėjas, vertėjas.„LKMA metraščio“ Pirmas tomas, 2005 (nr. 326)  

 Biografija 
1900 m. baigė Vilniaus kunigų seminariją, tais pačiais metais įšventintas kunigu. Kurį laiką tarnavo Vilniaus Šv.Mikalojaus bažnyčioje. Nuo 1907 m. Leveno universitete studijavo filosofiją, 1911–1915 m. Romos universitete – teologiją ir bažnytinę teisę. Įgijo teologijos, filosofijos ir bažnytinės teisės daktaro bei socialinių mokslų licenciato laipsnius.„Senovės aidas“, 1925 m. rugsėjo 16 d., p. 4 

Studijų metais aktyviai įsitraukė į lietuvišką veiklą. Dalyvavo Šveicarijos lietuvių studentų draugijos „Lithuania“ darbe, 1910 m. buvo išrinktas į Lietuvos krikščionių studentų sąjungos valdybą. Parengė ir išleido Lietuvos etnografinį žemėlapį, Signatarų namų ekspozicija  į prancūzų kalbą išvertė kelias lietuvių autorių knygas. Pirmojo pasaulinio karo metais priklausė Generaliniam komitetui nukentėjusiems dėl karo Lietuvoje šelpti, Pirmosios lietuvių konferencijos Lozanoje dalyvis.

1919 m. grįžo į Lietuvą, apsigyveno Vilniuje. Buvo vienas iš LDK atkūrimo šalininkų, siekė į Lietuvos valstybės kūrimo darbus įtraukti ir lenkakalbius bajorus. Savo idėjas skelbė dvikalbiame laikraštyje „Suvienytoji Lietuva“. Alfredas Bumblauskas. Lietuvos tūkstantmetis: dvi atmestos alternatyvos p. 132 1920 m. buvo paskirtas Vilniaus vyskupijos notaru, popiežius suteikė Jo Šventenybės slaptojo šambeliono titulą ir prelato vardą. 1925 m. su kitais Vilniuje įsteigė Šv. Kazimiero draugiją, buvo išrinktas jos pirmuoju pirmininku. 1932–1939 m. vadovavo Vilniaus lietuvių meno ir literatūros draugijai, o 1933–1938 m. bei 1940 m. – ir Lietuvių mokslo draugijai. Bendradarbiavo lietuviškoje spaudoje – „Lietuvių tautoje“, „Draugijoje“, „Vadove“; 1934 m. redagavo leidinį „Menas ir literatūra“. Rašė ir į lenkų kalba leistą „Ateneum Wileńskie“. Wielki książę litewski Witold a Unja Horodelska / Ks. Antoni Wiskont Palaidotas Vilniaus Rasų kapinių senojoje dalyje.Kunigo Antano Viskanto kapas

Bibliografija
 La Lituanie religieuse // Paris: G. Crès & cie, 1918  Viscont, Antoine   
 Paaiškinimas link Generalinio komiteto nukentėjusiems dėl karo Lietuvoje šelpti [Rankraštis] // 1918  LIBIS  
 Konkordat Litewski w zestawieniu z konstyt. Państw. Litewsk. i konkordatem Polskim //  Wilno, 1933  Wiskont Antoni Ks. 

Vertimų bibliografija
  W. St. Vidūnas. La Lituanie dans le passé et dans le présent // Genève: Edition Atar, 1918 
  K. Verbelis. La Lituanie russe: considérations statistiques et ethnographiques // Genève: Atar, 1919 
  W. St. Vidūnas. La Lithuanie dans le passé et dans le présent // Genève: édition Atar Corraterie Viscont, Antoine

 Išnašos 


 Šaltiniai 
 Biografija 

Nuorodos
 Raimundas Lopata. Antanas Viskantas ir bandymas atkurti LDK // Lietuvių atgimimo istorijos studijos, t. 7, 1994, p. 331–332.
 Alfredas Erichas Sennas. Antanas Viskantas. Lietuvis su bičiuliais lenkais (Vertė Raimundas Lopata) // Lietuvių atgimimo istorijos studijos, t. 8, 1996, p. 318–320

Kategorija:Lietuvos prelatai
Kategorija:Lenkijos dvasininkai
Kategorija:Lietuvos filosofai
Kategorija:Lietuvos kanonistai
Kategorija:Lietuvos teologai
Kategorija:Lietuvos visuomenės veikėjai
Kategorija:Lietuvos vertėjai